Na temelju članka 35, 54. i 54.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01. - vjerodostojno tumačenje, 129/05, 109/07, 125/08, 36/09, 150/11, 144/12, 19/13. - pročišćeni tekst, 137/15. i 123/17), a i vezi s člankom 90. stavkom 4. Zakona o poljoprivrednom zemljištu („Narodne novine“ broj 20/18) i članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18), Općinsko vijeće Općine Kalnik na 10. sjednici održanoj 27. studenoga 2018. donijelo je

**ODLUKU**

**o zajedničkom obavljanju poslova poljoprivrednog redara**

**Općine Kalnik s Gradom Križevcima**

Članak 1.

Općinsko vijeće Općine Kalnik suglasno je da se poslovi poljoprivrednog redara obavljaju zajednički sa Gradom Križevcima temeljem ove Odluke i posebnog Sporazuma.

Članak 2.

Zajedničko obavljanje poslova poljoprivrednog redara podrazumijeva provođenje važećih odluka o agrotehničkim mjerama usvojenih od predstavničkih tijela Grada Križevaca i Općine Kalnik, kao i obavljanje svih ostalih poslova koji su sukladno pozitivnim propisima Republike Hrvatske stavljeni u nadležnost poljoprivrednih redara.

Članak 3.

Zajedničko obavljanje poslova poljoprivrednog redara obavljat će poljoprivredni redar zaposlen u Upravnom odjelu Grada Križevaca.

Članak 4.

Međusobni odnosi Općine Kalnik i Grada Križevaca u zajedničkom organiziranju obavljanja poslova poljoprivrednog redara uredit će se posebnim Sporazumom.

Sporazumom će se propisati financiranje, organizacija poslova i druga pitanja od značaja za rad poljoprivrednog redara.

Članak 5.

Ovlašćuje se općinski načelnik Općine Kalnik da s Gradom Križevcima sklopi Sporazum o zajedničkom obavljanju poslova poljoprivrednog redara.

Članak 6.

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 320-01/18-01/02

URBROJ: 2137/23-18-02

Kalnik, 27. studenoga 2018. **PREDSJEDNIK:**

**Igor Tomić,** univ.bacc.ing.mech.